Styttri tíð á arbeiðsmarknaðinum og lægri inntøka innibera, at kvinnur ofta eru afturúrsigldar, tá ið tað ræður um pensjónssamansparing. Av tí at kvinnur samstundis liva longur enn menn, er tað eyðsæð, at pensjónssamansparingin hjá nógvum kvinnum neyvan er í samsvari við ímyndina av eini fjálgari pensjónstilveru, har tað eisini er ráð til at liva. Serliga trý viðurskifti gera seg galdandi Kvinnur hava í miðal lægri inntøku enn menn Kvinnur eru samanlagt styttri á arbeiðsmarknaðinum orsakað av barnsburðarfarloyvum og parttíðarstørvum Nógv eru røsk at leggja uttanlandsferðir, jólaveitslur, føðingardagar og onnur tiltøk til rættis í góðari tíð, men tá ið tað snýr seg um aldurdómin, gerst tað óítøkiligt, minni spennandi at tosa um, og hugurin til at leggja til rættis hvørvur. Viðvíkjandi tryggingum er hetta talið 45% fyri menninar og 27% fyri kvinnurnar. Viðvíkjandi pensjónsviðurskiftum er talið 30% fyri menninar og 22% fyri kvinnurnar, og her hava bara ikki-pensjónistar svarað (kelda: Gallup-kanning hjá Javnstøðunevndini í 2013). Soleiðis byrjar tú Fá góð ráð til, hvussu tú byrjar at spara saman til pensjónina.